Document ID: /roh_data/filtered/fineweb-2-filterrobots_roh.jsonl.gz/11349

Pervi da crudada da crappa è la lingia da viafier tranter Sankt Niklaus e Täsch en il Vallais interrutta. Quai communitgescha la Viafier Matterhorn-Gottard. Quant ditg che la lingia resta bloccada, n'è anc betg enconuschent. I saja da quintar cun trens che crodian ed er cun retards. Ils passagiers vegnan transportads cun bus da remplazzament.
La lingia da tren da las Viafiers federalas tranter Estavayer-le-Lac e Cheyres en il chantun da Friburg è interrutta pervi d'in sbuvaditsch. En omaduas direcziuns na pon ils trens betg cursar – e quai almain fin il glindesdi. Er qua vegnan ils passagiers transportads cun bus e per il traffic da pendularis dal glindesdi duai dar in concept da remplazzament.
RR novitads 15:00